มีอาการประจำเดือนหายไป 5 เดือนแล้วค่ะ ตรวจที่ตรวจครรภ์แล้วไม่ท้อง ก่อนหน้านี้ทานยาคุมมาตลอด เพิ่งจะมาเลิกกินปีที่แล้ว ช่วงต้นเดือนทุกเดือนจะอยากกินจุกจิก ปวดท้องน้อย อาการเหมือนก่อนมีประจำเดือน และก็มีน้ำใสๆไหลออกมาเหมือนประจำเดือนมาแต่ไม่มีเลือด 3-4 วัน เป็นแบบนี้ทุกเดือนตั้งแต่ประจำเดือนขาดไปค่ะ
สวัสดีค่ะ หากได้ตรวจหาการตั้งครรภ์อย่างถูกต้องแล้ว ไม่พบว่ามีการตั้งครรภ์เกิดขึ้น ดังนั้น การที่ประจำเดือนไม่มานาน 5 เดือน จึงอาจเกิดจาก1. การผลิตฮอร์โมนของรังไข่ผิดปกติ เช่น มีกลุ่มอาการมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. มีน้ำหนักขึ้นมาก หรือมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนผิดปกติ4. มีพังผืดเกิดขึ้นในมดลูก จากการที่เคยมีมดลูกอักเสบ หรือเคยขูดมดลูก5. มีเนื้องอกในต่อมใต้สมอง แต่จะมีอาการอื่นๆ ร่วมด้วย เช่น ปวดหัว มองเห็นภาพซ้อน มีน้ำนมไหล เป็นต้นหากประจำเดือนยังคงไม่มา แนะนำให้ไปพบแพทย์เพื่อหาสาเหตุค่ะ หากไม่ได้มีโรคอะไร ก็น่าจะเกิดจากการทำงานของรังไข่ที่ผิดปกติ ซึ่งการรักษาคือการทารยาปรับฮอร์โมนให้ประจำเดือนมาเป็นปกติค่ะ